श्रद्धांजलि समारोह में सरकार पर बरसे कांग्रेसी
मक्खू के गांव मौजगढ़ में 17 दिसंबर को न्यू दीप कंपनी की बस से कुचल कर मरी बच्ची गुरप्रीत कौर नमित श्रद्धांजलि समारोह शनिवार मक्खू की अनाज मंडी में हुआ। इस अवसर पर पंजाब प्रदेश कांग्रेस कमेटी के पूर्व अध्यक्ष प्रताप सिंह बाजवा, पंजाब कांग्रेस मजदूर सेल के चेयरमैन इन्द्रजीत सिंह जीरा, गिदड़बाहा के विधायक अमरिन्दर सिंह राजा वड़िंग, पंजाब यूथ कांग्रेस के उपाध्यक्ष कुलबीर सिंह जीरा सहित बड़ी संख्या में लोग शामिल हुए।
श्रद्धांजलि समारोह में बोलते हुए कुलबीर सिंह जीरा पंजाब कांग्रेस पेंशनर्ज सैल के चेयरमैन हरदीप सिंह पट्टी ने मांग रखी कि हाईकोर्ट के चीफ जस्टिस को बस हादसों के मामलों का स्यू-मोटो एक्शन लेते हुए पंजाब की ट्रांसपोर्ट लॉबी की निष्पक्ष जांच करनी चाहिए किसान खेत मजदूर सैल के चेयरमैन इन्द्रजीत सिंह जीरा ने राज्य की सड़कों पर बादलों की बसें मौत बांट रही हैं।
फरीदकोट के कांग्रेसी नेता सुखविन्द्र सिंह डैनी और गिदड़बाहा के विधायक अमरिन्दर सिंह राजा वड़िंग ने कहा कि कांग्रेस की सरकार आने पर बादल के इन जुर्मों का गिन गिन कर हिसाब लेंगे।
प्रताप सिंह बाजवा ने कहा कि जहा एक ओर गुरू साहिब के अंग भंग किए जा रहे हैं, कहीं नौजवानों के अंग काटे जा रहे हैं। अकालियाें के जुर्मों से तंग लोग चुनावों में इनके बूथ तक नहीं लगने देंगे।
इस अवसर पर सभी कांग्रेसी नेताओं ने गुरप्रीत कौर के परिवार से वादा किया कि परिवार को इंसाफ दिलवाने के लिए नन्हीं छांव एक्शन कमेटी मक्खू पूरे केस की पैरवी करेगी और पीड़ित परिवारों को इंसाफ ना मिलने की सूरत में अगले संघर्ष का प्रोग्राम जारी करेगी।
गुरप्रीत कौर के श्रद्धांजलि समारोह में बड़ी संख्या में शामिल लोग
hin_Deva hin_Deva hin_Deva hin_Deva hin_Deva hin_Deva hin_Deva